A KFax kézikönyve
Vissza | Fejezet 3. Az alapvető tudnivalók | Tovább

# 3.4. Faxbeállítások

A KFax sok módosítható paraméterrel rendelkezik, hogy teljes mértékben testreszabható legyen a működése.

Képernyőbeállítások

  - Fekvő: a faxok megjelenítése 90 fokkal elforgatva.

  - Fejjel lefelé: a faxok megjelenítése fejjel lefelé.

  - Invertálás: a megjelenítésnél a fekete és a fehér szín felcserélése.

A nyers faxok felbontása

  - Automatikus: néhány faxprogram az elküldött fax nevének első betűjét f-re ("fine" = finom) ill. n-re ("normal" = normál) állítják a felbontástól függően. "Automatikus" beállítás esetén a KFax figyelembe veszi ezt a konvenciót. Ennek a beállításnak nincs hatása Tiff és "PC-Research (DIGIFAX)" faxok esetében, mert azok tartalmazzák a felbontás értékét.

  - Finom: ennek hatására a nyers faxok (g3-g32d-g4) felbontása alapértelmezés szerint finom (7,7 sor/mm) lesz. A Tiff és "PC-Research (DigiFAX)" fájlok tartalmazzák a felbontás értékét.

  - Normál: ennek hatására a nyers faxok (g3/g32d/g4) felbontása alapértelmezés szerint normál (3,85 sor/mm) lesz. A megjelenített képen a fax minden sora kétszer szerepel, hogy a kép méretarányai körülbelül megegyezzenek az eredeti fax arányaival.

Nyers faxadatok:

  Ha kijelöli "A legkisebb értékű bit elöl" opciót, akkor a KFax azt fogja feltételezni, hogy a faxadatok bájtjaiban fordított a bitsorrend. A faxfájlok formátumának leírásában nincs rögzítve a bitek sorrendje átvitelkor. A modem adatfogadó részének kell eldöntenie, hogy a legelőször érkező bitet az adatbájt legnagyobb vagy legkisebb helyiértékű pozíciójába helyezze. Az alapértelmezés a legnagyobb helyiértékű pozíció, de itt mód van ezt a beállítást felülbírálni.

A nyers faxok formátuma:

  - g3: a nyers faxok alapértelmezett formátuma az egydimenziós Group 3.

  - g32d: a nyers faxok alapértelmezett formátuma a kétdimenziós Group 3.

  - g4: a nyers faxok alapértelmezett formátuma a Group 4.

A nyers faxok alapértelmezett magassága és szélessége:

  - Magasság: a faxadatok sorainak száma.

  - Szélesség: az egy adatsort leíró képpontok száma. Az alapértelmezés 1728.

  - Automatikus: ez a javasolt beállítás g3 formátumú faxoknál. A g3-2d és a g4 esetében meg kell adni a méreteket.

Vissza | Tartalom | Tovább
Nyomtatás | Fel | A parancssori kapcsolók