KNotes kézikönyv
Vissza |  | Tovább

# Fejezet 2. Beállítás

# 2.1. A megjelenés beállítása

A megjelenési mód beállításához tegye a következőket:

1. Kattintson a jobb oldali egérgombbal a panelen levő KNotes-ikonra.

2. Válassza ki a Beállítások... menüpontot.

   Ennek hatására megjelenik A KNotes alapértelmezései párbeszédablak.

3. Válassza ki a Képernyő ikont a bal oldalon található három ikon közül.

A következő lehetőségek érhetők el:

Szövegszín

  A színes téglalap mutatja a jelenlegi szövegszínt. Erre a nyomógombra (téglalapra) kattintva megnyílik a KDE szabványos színválasztó párbeszédablaka, ahol a jelenlegi szín módosítható.

Háttérszín

  A színes téglalap mutatja a jelenlegi háttérszínt. Erre a nyomógombra (téglalapra) kattintva megnyílik a KDE szabványos színválasztó párbeszédablaka, ahol a jelenlegi szín módosítható.

A jegyzetlap szélessége

  A jegyzetlap szélessége képpontokban megadva. Tetszőlegesen módosítható.

A jegyzetlap magassága

  A jegyzetlap magassága képpontokban megadva. Tetszőlegesen módosítható.

Vissza | Tartalom | Tovább
Bevezetés |  | A KNotes szerkesztőjének beállítása