A khelpcenter kézikönyve
Vissza | Fejezet 2. A KDE segítségnyújtó rendszer felhasználói kézikönyve | Tovább

# 2.3. Navigálás a segítségnyújtó rendszeren belül

A segítségnyújtó rendszeren belüli navigáláshoz azokat a linkeket lehet használni, amelyek az egyes dokumentumokban látszanak, ill. az Ugrás menü menüpontjainak és az eszköztár gombjainak segítségével is lehet mozogni.

## 2.3.1. Tartalom

Ha a segítségnyújtó rendszert parancssori paraméter nélkül indítjuk, akkor egy tartalomjegyzék jelenik meg. Ennek első része általános információkat tartalmaz a KDE projektről. A második részben az egyes alkalmazások és parancsok részletes dokumentációja található.

Az alkalmazások és az alaprendszer dokumentációja három részre bontható:

A KDE alkalmazásokhoz tartozó dokumentáció tartalomjegyzéke

  A KDE alapalkalmazások dokumentációja. Az összes KDE alkalmazás dokumentációja eredetileg DocBook formátumban készült, melyet HTML formátumra konvertáltak. Ebben a részben az összes KDE alkalmazás listája látható rövid leírással és egy linkkel, mely a részletes dokumentációra mutat.

A rendszer kézikönyvei (man oldalak)

  A man kézikönyvoldalak tartalmazzák a Unix rendszerek hagyományos dokumentációját. A legtöbb Unix parancshoz tartozik egy man formátumú leírás. Ezenkívül sokféle programozási témához és fájlformátumhoz is készült man oldal.

Rendszerinformációs könyvtár

  TeXinfo formátumú dokumentációt használ sok GNU alkalmazás, a gcc (a C/C++ fordító), az emacs és más programok is.

Bármikor visszatérhet a tartalomjegyzékhez, ha a Tartalomjegyzék menüpontot választja az Ugrás menüből vagy az eszköztárból.

## 2.3.2. Lapozás előre és hátra

Ezek a látogatási napló parancsai. A Vissza gombbal az előzőleg megtekintett oldalra juthat, míg az Előre gombbal arra az oldalra, ahonnan előzőleg visszalépett. A napló jelenleg 50 helyet tud eltárolni, ez az érték később valószínűleg módosítható lesz.

## 2.3.3. Előző, Következő, Fel, Kiindulópont

Bizonyára ismerősnek tűnnek a parancsok, ha korábban már használt információs fájlokat. Az információs dokumentumok hierarchiába vannak szervezve, amely ún. csomópontokból áll. Minden dokumentum rendelkezik egy Kiindulópont csomóponttal, amely általában egy nyitóoldal. Ehhez a dokumentumhoz úgy juthat vissza, ha megnyomja a Kiindulópont gombot.

Az Előző és a Következő gombokkal a dokumentumhierarchia aktuális szintjén lehet jobbra és balra mozogni.

Ha egy dokumentumon belül valamelyik menüelemre kattint, akkor eggyel alacsonyabb szintre jut a hierarchiában. Eggyel felsőbb szintre mozogni a Fel gombbal lehet.

A kézikönyvek (man oldalak) kezelése hasonlít az információs oldalakéhoz, a tartalomjegyzék a kiindulópont, az egyes parancsok oldalai pedig eggyel lentebbi szinten találhatók.

Vissza | Tartalom | Tovább
A KDE Segítség előhívása | Fel | Keresés