Kfloppy kézikönyv
Vissza | Fejezet 2. A KFloppy kezelése | Tovább

# 2.2. Formázási beállítások

A főablak bal oldalán látható keretben összesen 5 formázási beállítás található. A felső kettő egy párt alkot (választógomb).

| A választógomb olyan beállításoknál található, ahol pontosan egy lehetőséget kell kiválasztani - hasonlóan a rádióknál használt csatornaválasztó gombhoz.

A legalsó két elem a lemezcímke megadására szolgál. A vezérlőelemek részletes magyarázata alább következik:

## 2.2.1. Formázási módszer

A Kfloppy kétféle módon tud megformázni egy lemezt:

Gyors törlés

  Ennek választásakor a formázás csak a fájlrendszer elkészítéséből áll. A lemezen található adatok törlődnek. Ha a lemez formátumának sűrűsége eltér a kiválasztott sűrűségtől, akkor a lemez sávjait és szektorait újraallokálja a program a fájlrendszer felírása előtt.

Teljes formázás

  Teljes formázás esetén a program újraallokálja a sávokat és a szektorokat, felírja a választott fájlrendszert a lemezre, ellenőrzi a formázást, megjelölve a hibás szektorokat.

## 2.2.2. Ellenőrzéssel

Az Ellenőrzéssel opció kiválasztása esetén a program a formázási folyamat alatt mindig leellenőrzi a megformázott szektorokat, hogy ne kerülhessen hibás adatblokk a lemezre.

## 2.2.3. Lemezcímke

A legalsó két opció a lemezcímke létrehozására (vagy egy létező módosítására) használható. Ha a Lemezcímke opciót bejelöli, a választógomb alatt található szövegmezőbe be lehet gépelni a címke szövegét. A következő formázástól kezdve a címke rá fog kerülni minden lemezre, amíg meg nem változtatja a beállítást.

Vissza | Tartalom | Tovább
A KFloppy kezelése | Fel | A nyomógombok