A KDE menüszerkesztő kézikönyve
Vissza |  | Tovább

# Fejezet 2. A KDE menüszerkesztő használata

Az ablak bal oldali részén látszik a Fő menü struktúrája. Ha kiválaszt egy elemet a bal oldalon, akkor a jobb oldalon megjelennek a menüelem részletes tulajdonságai.

A jobb oldalon látható tulajdonságok két részre bontva jelennek meg, az Általános és a Speciális lapon.

# 2.1. Általános tulajdonságok

Név

  Ez az a megnevezés, amelyik látható lesz a Fő menüben. Nem kell megegyeznie a program nevével, tetszőlegesen megválasztható. Például az mc program megnevezése "Midnight Commander".

Megjegyzés

  Egy rövid leírást lehet megadni itt. Üresen is maradhat a mező.

Parancs

  A futtatandó program neve. Ellenőrizze, hogy van-e jogosultsága a program futtatásához.

Típus

  Ennek a szerepe hasonló a Megjegyzés mezőéhez - leírhatja röviden a program jellegét.

Munkakönyvtár

  A futtatandó program munkakönyvtára, ez lesz az aktuális könyvtár a program indításakor. Tetszés szerint megválasztható, nem kell megegyeznie a program könyvtárával.

Ikonlista

  Kattintson erre a gombra az ikonok megtekintéséhez. Válasszon ki tetszés szerint egyet a programjához.

Futtatás terminálban

  Jelölje be ezt az opciót, ha a futtatandó program parancssoros (karakteres módú). Elsősorban a konzolalkalmazások tartoznak ide.

Terminálbeállítások

  Ide írja be a terminál összes parancssori kapcsolóját.

Futtatás más nevében

  Ha egy másik felhasználó nevében szeretné futtatni a programot, válassza ki ezt az opciót, és adja meg a kívánt nevet a Felhasználónév mezőben.

Vissza | Tartalom | Tovább
Bevezetés |  | Speciális tulajdonságok