KDat kézikönyv
Vissza | Fejezet 2. A KDat használata | Tovább

# 2.8. Egyéb beállítások

A "Szerkesztés" menü "Beállítások..." menüpontjának kiválasztásakor további beállítások elvégzésére nyílik lehetőség. Az alábbi beállítási lehetőségek közül lehet választani:

Alapértelmezett szalagméret

  Szalag formázásakor ezt a szalagkapacitást tételezi fel a program.

A szalag blokkmérete

  A szalagos egység hardveres blokkmérete. Floppy szalagos egységeknél a javasolt érték 10240 byte.

A szalagos egység eszközkezelője

  Az eszközkezelő fájl teljes elérési útja (általában /dev/tape). A megadott eszközkezelőnek visszatekerés nélküli típusúnak kell lennie.

A tar parancs

  A tar program teljes elérési útja.

A szalag betöltése csatlakoztatáskor

  Ennek az opciónak hatására az eszköz csatlakoztatása (mount) előtt a program "mt load" parancsot küld az egységnek. Néhány szalagos egység csak ezután tudja írni és olvasni a szalagot.

Az egység zárolása csatlakoztatáskor

  Ennek az opciónak hatására az eszköz csatlakoztatásakor (mount) az eszköz parancsot kap, hogy tiltsa le a kidobás gombját. Nem minden szalagos egység ismeri ezt a parancsot.

A szalag kidobása leválasztáskor

  Ennek az opciónak hatására az eszköz leválasztásakor (unmount) az eszköz automatikusan kidobja a szalagot. Ne használja ezt az opciót floppy szalagos egységekkel.

Változó blokkméret

  Ennek az opciónak hatására a program megpróbálja felülírni a szalagos egység blokkméretét. Nem minden szalagos egység támogatja ezt a lehetőséget. Az opció használatától függetlenül kötelezően meg kell adni az egység által használt blokkméretet (pl.: 10240 ftape felhasználóknak).

Vissza | Tartalom | Tovább
Mentési profil létrehozása | Fel | KDat szalagformázás